5. napirend

**SAJÓSZÖGED KÖZSÉG ÖNKORMÁNYZATÁNAK**

**…./2013. (…...) önkormányzati rendelet-tervezete**

**a pénzben és természetben nyújtható szociális ellátásokról szóló 4/2011.(II.24.) önkormányzati rendelet módosításáról**

Sajószöged Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 62.§ (2) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a következőket rendeli el:

**1.§**

A pénzben és természetben nyújtható szociális ellátásokról szóló 4/2011.(II.24.) önkormányzati rendelet 17.§-a kiegészül a következő (4) bekezdéssel:

„(4) Az étkeztetés alapszolgáltatás igénybevétele szempontjából szociálisan rászorultak azok, akiknek a jövedelme nem haladja meg a mindenkori minimálbér ötszörösét.”

**2.§**

(1) A rendelet a kihirdetését követő napon lép hatályba és az azt követő napon hatályát veszti.

dr. Boros István sk. dr. Gulyás Mihály sk.

címzetes főjegyző polgármester

Általános indokolás

A rendelet módosítását a Borsod-Abaúj-Zemplén Megyei Gyámhivatal kezdeményezte, álláspontjuk szerint a szociális rászorultság nincs részletesen meghatározva az étkeztetés igénybevételénél.

Részletes indokolás

A képviselő-testület utasításának megfelelően a Szociális Bizottság eddig is – a jövedelméhez igazodó térítési díj megfizetése mellett – minden kérelmezőnek biztosította ezt az ellátási formát az Sztv. 62.§ a) – e) pontjaira hivatkozva. Ezt az óvodai konyha kapacitása lehetővé tette és a jelenlegi szabályozás sem fogja szűkíteni az igénybevevők körét.